United States Information Agency

United States Information Agency (USIA) var et føderalt amerikansk byrå med ansvar for USAs offentlige diplomati i perioden 1953-1999.  I motsetning til tradisjonelt diplomati som opererer på stat-til-stat-nivå, blir offentlig diplomati brukt om diplomati rettet mot befolkningen i mottakerlandet.Sigrid Øvreås. COME DANCE WITH US: Amerikansk påvirkning på scenedansen i Skandinavia 1950-1980. Avhandling, Institutt for arkeologi, konservering og historie, Det humanistiske fakultet, Universitetet i Oslo, 2014, s. 34.  Det innebefattet blant annet pr-arbeid, utveksling, informasjonsarbeid og kulturdiplomati.Cull, N. J. The Cold War and the United States Information Agency: American propaganda and public diplomacy, 1945-1989. New York: Cambridge University Press, 2008, s. xv.    

 Historie og formål 
USAs informasjonsvirksomhet gjennomgikk en omfattende utvikling i løpet av siste halvdel av 1940-tallet.Det følgende er basert på Bones, Stian. I Oppdemmingspolitikkens Grenseland : Nord-Norge I Den Kalde Krigen 1947-70, 2007. Avhandling, Institutt for historie, Det samfunnsvitenskapelige fakultet, Universitetet i Tromsø,  s. 154 ff. Etter angrepet på Pearl Harbor organiserte president Roosevelt statens informasjonsprogram under Office of War Information (OWI). OWIs kontor i Europa skulle støtte krigsinnsatsen og ble kalt United States Information Service (USIS). Etter andre verdenskrig ble det skåret kraftig ned på informasjonsprogrammets budsjett, men med oppkomsten av den kalde krigen ble det på ny satset på.  

I 1953 ble USIA dannet for å samle all utenlandsk informasjonsaktivitet i ett byrå.Svendal, Sigrid Øvreås. COME DANCE WITH US: Amerikansk påvirkning på scenedansen i Skandinavia 1950-1980. Avhandling, Institutt for arkeologi, konservering og historie, Det humanistiske fakultet, Universitetet i Oslo, 2014, s. 43. USIAs sjef skulle rapportere direkte til presidenten og det nasjonale sikkerhetsrådet.Bones, Stian. I Oppdemmingspolitikkens Grenseland : Nord-Norge I Den Kalde Krigen 1947-70, 2007, s. 157. Byråets formål var «to support U.S. national interest by conveying an understanding of what the United States stands for as a nation and as a people, and presenting a true picture of the society, institutions and culture in which the nation’s policies evolve»Svendal, COME DANCE WITH US: Amerikansk påvirkning på scenedansen i Skandinavia 1950-1980. 2014, s. 43., og «to persuade foreign peoples that it lies in their own interest to take actions which are also consistent with the national obectives of the United States.»Bones, Stian. I Oppdemmingspolitikkens Grenseland : Nord-Norge i Den Kalde Krigen 1947-70, 2007, s. 157 

Utenfor USA opererte USIA under USIS-navnet, dette blant annet fordi termen Information Agency hadde uønskede konnotasjoner på flere språk, blant annet til etterretning.Osgood, Kenneth. Total Cold War. Eisenhower’s Secret Propaganda Battle at Home and Abroad.  University Press of Kansas, 2006, s. 89.  I nesten alle land hvor det eksisterte amerikanske ambassader, ble det opprettet USIS-poster. Mot slutten av 1950-tallet eksisterte det over 200 poster fordelt på 91 land.Svendal, COME DANCE WITH US: Amerikansk påvirkning på scenedansen i Skandinavia 1950-1980. 2014, s. 44. USISs primære propagandatemaer verden over var å avvise kommunismen og å fremme kapitalismen og demokratiet.Bones, Stian. I Oppdemmingspolitikkens Grenseland : Nord-Norge I Den Kalde Krigen 1947-70, 2007, s. 157. USIS hadde ansvar for det offentlige amerikanske diplomatiet overfor det landet de befant seg i, og drev aktiv informasjonsvirksomhet. 

I 1999 ble USIAs virksomhet intergrert i Department of State.The United States Information Agency. A Commemoration.  USIA. 1999. 

 United States Information Service i Norge 
I Norge hadde USIS to kontor, ett på ambassaden i Oslo og ett i Tromsø. Kontoret i Tromsø ble opprettet i 1957 og lagt ned i 1994.Svendal, COME DANCE WITH US: Amerikansk påvirkning på scenedansen i Skandinavia 1950-1980. 2014, s. 44.  Hovedmålet for det amerikanske propagandaarbeidet i Norge var å støtte det USA-ledede NATO-samarbeidet gjennom å synliggjøre og styrke den fellesskapsfølelsen som fantes mellom Norge og USA.Bones, Stian. I Oppdemmingspolitikkens Grenseland : Nord-Norge I Den Kalde Krigen 1947-70,'' 2007, s. 158. 

Byrået ble i Norge betraktet som en reorganisering og videreføring av USAs tidligere informasjonsvirksomhet, derfor feiret USIS Oslo tiårsjubileum allerede i 1955. Amerikanerne tok utgangspunkt i etableringen av informasjonsvirksomhet ved ambassaden, som skjedde i Norge i 1945.Svendal, COME DANCE WITH US: Amerikansk påvirkning på scenedansen i Skandinavia 1950-1980. 2014, s. 44  Kontorene hadde bok- og filmutleie, organiserte foredrag og informasjonskvelder, ga ut hefter, organiserte turneer, formidlet kontakt, arrangerte mottakelser og utviklet og distribuerte pressemateriale for eksempel i forbindelse med statsstøttede turneer av kulturuttrykk.Svendal, COME DANCE WITH US: Amerikansk påvirkning på scenedansen i Skandinavia 1950-1980. 2014, s. 43.

 Referanser 

Kategori:USAs føderale etater